Kyndelmisse eller Mariæ renselsesdag falder altid den 2. februar. Det er 40 dage efter jul.
Det skyldes, at kvinder blev betragtet som urene 40 dage efter en fødsel af et drengebarn (tredje mosebog, kap. 12). Hvis en kvinde derimod havde født et pigebarn, var hun ekskluderet fra det kirkelige fællesskab i hele 80 dage.
Den kristne baggrund for Mariæ renselsesdag fremgår af Lukasevangeliet, hvor man kan læse, at Jomfru Maria betræder templet 40 dage efter fødslen og viser sit nyfødte barn frem.